Die jaar 1965 was 'n gewone jaar wat volgens die Gregoriaanse kalender op 'n Vrydag begin het. Dit was die 65ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 5 Februarie – Die diefstal van goudstawe van sowat R200,000 uit die Kasteel die Goeie Hoop in Kaapstad word ontdek. 17 Februarie – Lyndon B. Johnson word die 36ste President van die Verenigde State. 18 Februarie – Gambië word Afrika se 36ste staat. 7 Maart – Amerikaanse Burgerregtebeweging: Burgerregte betogers wat van Selma na Montgomery, Alabama marsjeer word brutaal deur die polisie aangeval op Bloedige Sondag. 18 Maart – Ruimtevaarder Aleksei Leonof trek ’n ruimtepak aan en verlaat die Voskhod 2 ruimtetuig om die eerste persoon te word om in die ruimte te loop 3 Junie – Edward H. White onderneem die eerste Amerikaanse ruimtewandeling vanuit Gemini IV. 16 Julie – Die Mont Blanc-tonnel word in diens gestel. 26 Julie – Die Maledive word van die Verenigde Koninkryk onafhanklik. Augustus – Die Indies-Pakistanse Oorlog breek uit. 9 Augustus – Singapoer word van Maleisië onafhanklik.